Diari Oficial de la Generalitat Valenciana


Sumari del DOGV 7219, del 21-02-2014 (2014/1417)

RESOLUCIÓ de 7 de febrer de 2014, de la Direcció General d'Obres Públiques, Projectes Urbans i Habitatge, per a la renovació del reconeixement del distintiu de qualitat Marca Aidico Producte. Àrids per a formigons estructurals, amb la referència 0701P11/14.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7219

Data del DOGV
:   21-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1417


Data del document
:   07-02-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 7 de febrer de 2014, de la Direcció General d'Obres Públiques, Projectes Urbans i Habitatge, per a la renovació del reconeixement del distintiu de qualitat Marca Aidico Producte. Àrids per a formigons estructurals, amb la referència 0701P11/14. [2014/1417]  
Ramón Congost Vallés, en nom i representació d'Aidico Certificación, SLU, domiciliada en el Parc Tecnològic, en l'avinguda de Benjamin Franklin, 19, de Paterna (València), ha sol·licitat la renovació del reconeixement oficial del distintiu de qualitat, Marca Aidico Producte. Àrids per a formigons estructurals, reconeguda amb la referència 0701P11/13.  
  
L'expedient per a la renovació del reconeixement d'este distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i per mitjà d'este s'ha comprovat el compliment dels requisits exigits pel Decret 164/998, de 6 d'octubre, del Govern Valencià i l'Orde de 26 d'octubre de 1998, del conseller d'Obres Publiques, Urbanisme i Transports.  
  
En virtut d'això, i a proposta del Servici de Planificació i Normativa, esta Direcció General resol:  
  
Primer  
Renovar el reconeixement del distintiu de qualitat que atorga Aidico Certificación, SLU, denominat Marca Aidico Producte. Àrids per a formigons estructurals, amb la referència 0701P11/14.  
Les característiques del producte emparades pel certificat són les definides en la norma UNE EN 12366 i les previstes en l'article 28 i l'annex 21 en l'apartat 1.2.3, de la vigent Instrucció de Formigó Estructural (EHE-08), per a la seua utilització com a component del formigó estructural.  
L'abast del certificat del producte àrid és el corresponent al tipus de formigó per al qual pot ser utilitzat el mencionat àrid, en funció del resultat de les seues propietats. Poden ser formigons en massa (HM), armats (HA) i/o pretesats (HP) i per a classes d'exposició ambiental, generals (I, IIa, IIb; IIIa, IIIb, IIIc i IV) i específiques (Qa, Qb, Qc, H, F i E).  
Als efectes d'este certificat els àrids es designen d'acord amb el format, d/D-IL-N, segons s'indica en l'article 28.2 de la vigent Instrucció de Formigó Estructural (EHE-08).  
  
Segon  
L'abast de la renovació del reconeixement de la Marca Aidico Producte. Àrids per a formigons estructurals, és l'indicat en el Decret 107/1991, de 10 de juny, del Consell de la Generalitat Valenciana, i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91.  
  
Tercer  
La validesa de la renovació del reconeixement del distintiu Marca Aidico Producte. Àrids per a formigons estructurals, serà pel període d'un any natural comptador a partir de la data de la present resolució, i queda supeditat al compliment de les condicions establides en el Decret 164/1998, de 6 d'octubre, i l'Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període quantes vegades ho sol·licite l'entitat de certificació.  
  
Quart  
Qualsevol variació en les condicions que serviren de base per al reconeixement del distintiu, Marca Aidico Producte. Àrids per a formigons estructurals, haurà de ser comunicada a esta Direcció General en el moment en què es produïsca.  
Contra esta resolució, que no posa fi a la via administrativa, es pot interposar recurs d'alçada davant de la Secretaria Autonòmica d'Infraestructures, Territori i Medi Ambient, en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
La present resolució es publicarà en el Diari Oficial de la Comunitat Valenciana, per a coneixement general.  
  
València, 7 de febrer de 2014.- El director general d'Obres Públiques, Projectes Urbans i Habitatge: José Vicente Dómine Redondo.